ЩIыналъэм щынэхъыфIхэр

Налшык щекIуэкIащ Урысей Федерацэм и лъэпкъ гвардием самбомкIэ и Кавказ Ищхъэрэ щIыналъэ зэхьэзэхуэ. Абы хэтащ Ставрополь крайм, Осетие Ищхъэрэ-Аланием, Дагъыстэным, Шэшэным, Ингушым, Къэрэшей-Шэрджэсым, Къэбэрдей-Балъкъэрым щыщ спортсменхэр.
УФ-м и Лъэпкъ гвардием Кавказ Ищхъэрэм щиIэ и управленэм и спорт командэм и унафэщI майор Бабярэ Сергейрэ КъБР-м самбэмкIэ и федерацэм и президент ПщIэнашэ Муратрэ я нэIэ щIэту щIыналъэ зэхьэзэхуэм щыбэнащ я хьэлъагъ елъытауэ гупи 6 гуэша спортсмен 83-рэ зыхэта командэ I5. Зэпеуэм утыку къыщихьащ спортым и мастеру 8-рэ спортым и мастерым и кандидату I2-рэ.
Удэзыхьэхыу, жыджэру екIуэкIа зэIущIэм япкъ иткIэ япэ гуп увыпIэр зыIэрагъэхьащ Шэшэн Республикэм и дзэ къулъыкъущIэхэм. Абыхэм къакIэлъокIуэ старопольдэсхэр. Зеленокумск и командэ къыхэхар ещанэщ.
Росгвардием и Управленэм и лэжьакIуэхэм я зэхьэзэхуэм пашэныгъэр щиубыдащ Къэбэрдей-Балъкъэрым щыIэ къудамэм. Остие Ищхъэрэ-Аланиемрэ Къэрэшей-Шэрджэсымрэ етIуанэ, ещанэ увыпIэхэр зыIэрагъэхьащ.
По итогам турнира первое общекомандное место завоевали военнослужащие из Чеченской Республики. На второй строчке турнирной таблицы – Ставрополь. Третье место заняла команда из города Зеленокумска.
ТекIуахэмрэ къыхэжаныкIахэмрэ тыгъэхэр щратыжым хэтащ КъБР-м и щыIэ Лъэпкъ гвардием и Управленэм и унафэщIым и къуэдзэ полицэм и полковник Мэш Мурат, «Вершина» ОМОН-м и командир полицэм и полковник Шопарэ Руслан, «Эльбрус» СОБР-м и командир полицэм и полковник Кочкэ Сергей, КъБР-м боксымкIэ и федерацэм и президент Бэрбэч Нажмудин.
«Чемпионатыр икъукIэ фIыуэ къызэгъэпэща хъуащ. Си фIэщ мэхъу иджырей зэхьэзэхуэм фи къарумрэ Iэзагъымрэ къызэригъэлъэгъуам имызакъуэу адэкIи фи дзэ къулыкъур щывгъэзащIэкIэ къыфхуэсэбэпын хьэл-щэныфIэхэри щIэгъэбыдэным сэбэп зэрыхуэхъунур», - къыхэщащ текIуахэмрэ къыхэжаныкIахэмрэ захуэзыгъэза Мэш Мурат и псалъэхэм.
ЩIыналъэ зэхьэзэхуэм щытекIуахэм грамотэхэр, кубокхэмрэ медалхэмрэ иратащ. КъищынэмыщIауэ, КъБР-м боксымкIэ и федерацэм и президент Бэрбэч Нажмудин зэпеуэм хэта дэтхэнэ зыми кимоно тыгъэ яхуищIащ. Лъэпкъ гвардием и лэжьакIуэхэм я деж спортым зыужьыныгъэ щезыгъэгъуэта абы хэлъхьэныгъэшхуэ хуэзыщIа тхуэнейрэ дуней псом, щэнейрэ Европэм, пщIэнейрэ Урысейм IэпщэрызауэмкIэ и чемпион Беслъэней Нурмухьэмэд боксымкIэ федерацэм и президентым тыгъэ къыхуищIащ спорт инвентарь.
Чемпионатым щытекIуахэр УФ-м и Лъэпкъ гвардием и Кавказ Ищхъэрэ щIыналъэм и къудамэм и щIыхьыр щахъумэнущ фокIадэм Мэзкуу щекIуэкIыну урысейпсо ведомствэ зэхьэзэхуэм.
Жыласэ Замир.
